Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 2004. évi CXXXV. törvény 4. számú melléklet B) III. 7. pontjában foglalt elszámolásnak megfelelõen
Paragraph Index: 1160

17. Önkormányzatok európai uniós fejlesztési pályázatai saját forrás kiegészítésének támogatása Elõirányzat: 7 400,0 millió forint A központi költségvetés hozzájárulást biztosít az Európai Unió támogatásai (továbbiakban: uniós alapok) iránt benyújtott önkormányzati fejlesztési célú pályázatokhoz szükséges saját forráshoz. Az uniós alapok pályázataival összefüggõ igény benyújtására – 2006. október 31-éig – a helyi önkormányzatok, azok jogi személyiségû társulásai, valamint a többcélú kistérségi társulások jogosultak. Az európai uniós pályázat elbírálásában illetékes hatóság a Belügyminisztérium megkeresésére megvizsgálja a saját forrás kiegészítésére benyújtott pályázat és az uniós alapok iránt benyújtott pályázat pénzügyi-mûszaki tartalmának egyezõségét, majd arról a megkeresést követõ 15 napon belül nyilatkozatot ad ki a Belügyminisztérium részére. A benyújtott igényekrõl a belügyminiszter dönt. A 2007. évre ezen elõirányzat 150%-ára, azt követõen évente 25–25%-ponttal kevesebbre vállalható kötelezettség. A támogatás igénylésének, döntési rendszerének, folyósításának és elszámolásának részletes szabályairól a belügyminiszter – az uniós alapok tekintetében érintett miniszterek véleményének kikérésével, a pénzügyminiszter egyetértésével – 2006. február 15-éig rendeletet ad ki.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes